**“СПЕЦИАЛИЗИРАНА БОЛНИЦА ЗА АКТИВНО ЛЕЧЕНИЕ ПО**

**АКУШЕРСТВО И ГИНЕКОЛОГИЯ – МАЙЧИН ДОМ” ЕАД**

гр.София, ул.”Здраве” № 2, тел: 91 72 233, факс: 952 03 05, E-mail: sbalag.[maichindom­@abv.bg](mailto:maichindom@abv.bg)

**Д О К У М Е Н Т А Ц И Я**

**ЗА УЧАСТИЕ В ПУБЛИЧНО СЪСТЕЗАНИЕ ЗА ВЪЗЛАГАНЕ**

**НА ОБЩЕСТВЕНА ПОРЪЧКА С ПРЕДМЕТ**

„ИЗВЪРШВАНЕ НА АВАРИЙНИ И ТЕКУЩИ РЕМОНТИ

В СГРАДАТА НА "СБАЛАГ -МАЙЧИН ДОМ" ЕАД

**ОДОБРЕНА С РЕШЕНИЕ № РД-10-05 от 25.02.2020 г.**

**НА ИЗПЪЛНИТЕЛНИЯ ДИРЕКТОР**

**„СБАЛАГ МАЙЧИН ДОМ” ЕАД**

**СОФИЯ**

**С Ъ Д Ъ Р Ж А Н И Е**

**Част.І. Описание на поръчката**

**Част.ІІ. Техническа спецификация**

**Част.** **ІІІ. Изисквания за участие в процедурата**

**Част.** **ІV. Изисквания за лично състояние и критерии за подбор**

**Част.V. Указания за изготвяне и подаване на офертата**

**Част.** **VІ. Критерий за възлагане на поръчката**

**Част.** **VІІ. Провеждане на процедурата**

**Част.** **VІІІ. Гаранция за изпълнение на договора**

**Част.** **ІХ. Сключване на договор за възлагане на обществена поръчка**

**Проект на договор за възлагане на обществена поръчка**

**ПРИЛОЖЕНИЯ**

1. **ЕЕДОП - Приложение № 1**
2. **Предложение за изпълнение на поръчката - Приложение № 2**
3. **Ценово предложение с количествено-стойностна сметка - Приложения № 3 и 3a**
4. **Образци на декларации и документи**

**Част.І. Описание на поръчката**

**1.** ***Обект*** на настоящата обществена поръчка е „строителство” по смисъла на чл. 3, ал. 1, т. 1, б. „а“ от ЗОП

***2.Предметът*** на настоящата обществена поръчка е извършване на строително-ремонтни работи (СРР) за аварийни и текущи ремонти в сградата на “СБАЛАГ - Майчин Дом” ЕАД по видове, подробно описани в техническата спецификация.

**3.** Дейностите по предмета на поръчката ще се възлагат за всеки конкретен случай на необходимост от извършване на авариен или текущ ремонт с двустранно подписан възлагателен протокол, в който са конкретизирани обект, видове СРР, прогнозна стойност и срок за изпълнение.

**4. Срок** за изпълнение

Срокът за действие на договора е 12 (дванадесет) месеца, считано от датата на сключване на договора за възлагане на обществена поръчка.

Срокът за изпълнение на конкретно възложените СРР за авариен или текущ ремонт се определя с възлагателен протокол за всеки конкретен обект и подписване на протокол за откриване на строителна площадка.

**5.** **Място** за изпълнение поръчката – административна сграда с адрес гр.София, ул. „Здраве“ № 2. Сградата е съсобственост на “СБАЛАГ - Майчин дом” ЕАД и „УСБАЛЕ акад. Иван Пенчев“ ЕАД.

**6.Стойност на поръчката и условия на плащане**

6.1. Максималната допустима стойност на поръчката е 300 000 (триста хиляди) лева с включен ДДС.

6.2.Финансовите средства за изпълнение на поръчката са осигурени със собствени средства на Възложителя.

6.3.Начин и срок на плащане.

6.3.1.Условия на плащане – плащането на извършените СРР се извършва в лева, по посочена от изпълнителя банкова сметка в срок до 60 (шестдесет) календарни дни след представяне на оригинална фактура, придружена от протокол за установяване на действително извършените и приети строително-ремонтни работи, подписан от приемателна комисия с представители на Възложителя и на Изпълнителя.

6.3.2. За непредвидени в офертата видове СРР единичните цени се определят на база доказани с анализ цени, калкулирани в съответствие с предложените в офертата ценообразуващи показатели. Анализните цени се одобряват от възложителя и упълномощени от него лица.

**Част.ІІ. Техническа спецификация**

**1.Видове СРР, подлежащи на договаряне**

|  |  |  |
| --- | --- | --- |
| **№** | **Описание на строително-ремонтните работи** | **Ед. мярка** |
| **1.** | **СТЕНИ** |  |
| 1 | Разваляне на тухлена зидария над 25 см. | м2 |
| 2 | Разваляне на тухлена зидария до 1/2 тухла | м2 |
| 3 | Разваляне на леки преградни стени от гипсокартон | м2 |
| 4 | Разбиване на бетонови и стб. стени и елементи | м3 |
| 5 | Зидария с газобетонови блокчета 600/100/250 мм на лепилен разтвор | м2 |
| 6 | Зидария с газобетонови блокчета 600/125/250 мм на лепилен разтвор | м2 |
| 7 | Зидария с газобетонови блокчета 600/250/250 мм на лепилен разтвор | м2 |
| 8 | Зидария с газобетонови блокчета 600/350250 мм на лепилен разтвор | м2 |
| 9 | Зидария с плътни тухли с дебелина на стената 12 см. | м2 |
| 10 | Зидария с плътни тухли с дебелина на стената 25 см. | м2 |
| 11 | Стена преградна тип кнауф деб.15 см. от 2 пласта GKF пожароустойчив гипсокартон с мин. 60 мин. На метален щендер с вата 10 см. | м2 |
| 12 | Стена преградна тип кнауф с деб. 15 см. | м2 |
| 13 | Предстенна обшивка с влагоустойчив гипсокартон на метална щендерна конструкция | м2 |
| 14 | Направа и монтаж на ст.бет.щурцове над врати | м |
| 15 | Направа и монтаж на ст.бет.пояси с размери 12/20 см. на Н=210 см. за укрепване на нови зидове | м |
| 16 | Доставка и монтаж на гипсокартон на лепене | м2 |
| 17 | Обръщане около врати и прозорци с гипсокартон вкл. шпакловка и монтаж на предпазна ъглова лайсна | м |
| 18 | Предстенна обшивка с гипсокартон на мет.конструкция свободно стояща | м2 |
| 19 | Демонтаж на вътрешни и външни врати - всички видове | м2 |
| 20 | Демонтаж на вътрешни преградни, прозорци и витрини | м2 |
| **2.** | **ОБЛИЦОВКИ** |  |
| 21 | Демонтаж на ламперия от плоскости вкл.скара от иглолистни бичмета | м2 |
| 22 | Демонтаж на облицовка от фоянсови и теракотни плочи по стени | м2 |
| 23 | Фаянсова облицовка по стени на циментово лепило за плочки | м2 |
| 24 | Доставка и монтаж на окачен таван минераловатни плочи | м2 |
| 25 | Окачен таван от водоустойчив гипсокартон с деб.12.5 мм на метална конструкция във влажни помещения | м2 |
| 26 | Облицовка мраморни плочи по стени | м2 |
| 27 | Облицовка мраморни плочи по плотове на масивна основа | м2 |
| 28 | Доставка и м-ж ревизионни отвори с размери 40/6 см.в коридори и бани | брой |
| **3.** | **МАЗИЛКИ** |  |
| 29 | Изчукване на гипсова шпакловка | м2 |
| 30 | Изчукване вътрешна на вароциментова мазилка по тухлени стени | м2 |
| 31 | Напрва вътрешна вароциментова мазилка по стени | м2 |
| 32 | Напрва вътрешна вароциментова мазилка по тавани | м2 |
| 33 | Гипсова шпакловка по стени | м2 |
| 34 | Гипсова шпакловка по тавани | м2 |
| 35 | Направа гипсова мазилка върху газобетонови стени с деб. 5 мм. | м2 |
| 36 | Направа външна гладка вароциментова мазилка по тухлени стени | м2 |
| **4.** | **НАСТИЛКИ** |  |
| 37 | Разбиване на мозаечен цокъл | м |
| 38 | Разбиване на циментови замазки 4 см. | м2 |
| 39 | Демонтаж на облицовка от теракотни плочи по подове | м2 |
| 40 | Демонтаж на первази от теракотни плочи | м |
| 41 | Демонтаж на балатум два пласта | м2 |
| 42 | Доставка и монтаж балатум | м2 |
| 43 | Гранитогрес по подове на лепила - доставка и монтаж | м2 |
| 44 | Первази от гранитогрес на лепило - доставка и монтаж | м2 |
| 45 | PVC первази и лайсни | м |
| 46 | Настилка по подове с керамични плочи на лепило - доставка и монтаж | м2 |
| 47 | Первази от керамични плочи - доставка и монтаж | м2 |
| 48 | Самонивелираща се финна замазка по под с деб. 8 мм. | м2 |
| 49 | Доставка и монтаж настилка мокет - обикновен | м2 |
| 50 | Доставка и монтаж на ламиниран паркет с деб. 8см. | м2 |
| 51 | Демонтаж на первази | м |
| 52 | Направа изравнителна циментова замазка с деб. 6см. | м2 |
| 53 | Доставка и полагане на дълбоко проникващ грунд | м2 |
| **5.** | **БОЯДЖИЙСКИ РАБОТИ** |  |
| 54 | Стъргане на стар латекс по тавани и стени | м2 |
| 55 | Боядисване с блажна боя по радиатори | м2 |
| 56 | Боядисване с блажна боя по дървени и метални повърхности | м2 |
| 57 | Полагане цветен дишащ латекс по стени и тавани | м2 |
| 58 | Полагане цветен дишащ антибактериален латекс по стени и тавани | м2 |
| 59 | Грундиране с латекс по стени и тавани | м2 |
| 60 | Грундиране с дълбокопроникващ грунд | м2 |
| **6.** | **ВЪТРЕШЕН ВОДОПРОВОД** |  |
| 61 | Демонтаж поцинковани тръби | м |
| 62 | Демонтаж спирателен кран | брой |
| 63 | Демонтаж смесителна батерия | брой |
| 64 | Доставка и монтаж ПП тръба с външен диаметър Ф 20, PN16 | м |
| 65 | Доставка и монтаж ПП тръба с външен диаметър Ф 25, PN16 | м |
| 66 | Доставка и монтаж ПП тръба с външен диаметър Ф 20, PN20 | м |
| 67 | Доставка и монтаж ПП тръба с външен диаметър Ф 25, PN20 | м |
| 68 | Доставка и монтаж спирателен кран Ф20 | брой |
| 69 | Доставка и монтаж спирателен кран Ф25 | брой |
| 70 | Доставка и монтаж обратна клапа Ф20 | брой |
| 71 | Доставка и монтаж гъвкава връзка за ниско клозетно казанче | брой |
| 72 | Доставка и монтаж ъглов спирателен кран ф1/2" за ниско клозетно казанче | брой |
| 73 | Доставка и монтаж смесителна батерия стенна | брой |
| 74 | Доставка и монтаж смесителна батерия за душ с чучур | брой |
| 75 | Направа улеи в тухла до 10/10 | мл |
| 76 | Направа отвори 25/15 в 1/2 тухла в стена | брой |
| 77 | Направа отвори 15/15 в бетонова стена 20 см. | брой |
| 78 | Доставка и м-ж топлоизолация за водопровод Ф20 от полиетил. пяна 9 мм | м |
| 79 | Доставка и м-ж топлоизолация за водопровод Ф25 от полиетил. пяна 9 мм | м |
| 80 | Доставка и м-ж на ПП фиксатори за смесителни батерии | брой |
| **7.** | **ВЪТРЕШЕН КАНАЛ - ДЕМОНТАЖ И МОНТАЖ** |  |
| 81 | Демонтаж PVC тръби Ф50 | м |
| 82 | Демонтаж PVC тръби Ф110 | м |
| 83 | Демонтаж стоманени тръби Ф50 | м |
| 84 | Демонтаж стоманени тръби Ф63 | м |
| 85 | Демонтаж чугунени тръби Ф100 | м |
| 86 | Демонтаж тоалетна мивка | брой |
| 87 | Демонтаж чугунена мивка | брой |
| 88 | Демонтаж клозетна чиния | брой |
| 89 | Демонтаж клозетно казанче | брой |
| 90 | Демонтаж подов сифон | брой |
| 91 | Доставка и монтаж PVC тръба Ф50, включителна фасонните части | м |
| 92 | Доставка и монтаж PVC тръба Ф110 дебелостенна, вкл. фасонните части | м |
| 93 | Доставка и монтаж тоалетна мивка среден формат | брой |
| 94 | Доставка и монтаж тоалетна мивка голям формат | брой |
| 95 | Доставка и монтаж метален сифон за тоалетна мивка | брой |
| 96 | Доставка и монтаж клозетна чиния с фаянсово казанче | брой |
| 97 | Доставка и монтаж моноблок комплект с арматурата | брой |
| 98 | Доставка и монтаж присъединител за клозет | брой |
| 99 | Доставка и м-ж подов сифон Ф50 - странично оттичане, с регулираща се височина | брой |
| 100 | Доставка и м-ж PVC тръба Ф50х1.8 дебелостенна, трислойна,вкл.фасонни части | м |
| 101 | Доставка и м-ж PVC тръба Ф75х2.2 дебелостенна, трислойна,вкл.фасонни части | м |
| 102 | Доставка и м-ж PVC тръба Ф110х3.2 дебелостенна, трислойна,вкл.фасонни части | м |
| 103 | Изпробване вертикална канализация | брой |
| 104 | Доставка и монтаж укрепители за вертикален канал | брой |
| 105 | Уплътняване отвори с водонепропусклив материал | брой |
| **8.** | **СИЛОТОКОВИ ИНСТАЛАЦИИ** |  |
| 106 | Изкопаване улеий за ел.кабели до 100 мм. | м |
| 107 | Запълване с гипсова мазилка на улей за кабели | м |
| 108 | Доставка и монтаж на вентилатор в санитарно помещение | брой |
| 109 | Доставка и изтегляне на СВТ 5х70 мм2 | м |
| 110 | Доставка и изтегляне на СВТ 5х25 мм2 | м |
| 111 | Доставка и изтегляне на СВТ 5х16 мм2 | м |
| 112 | Доставка и изтегляне на СВТ 5х10 мм2 | м |
| 113 | Доставка и изтегляне на СВТ 5х6 мм2 | м |
| 114 | Доставка и изтегляне на СВТ 5х4 мм2 | м |
| 115 | Доставка и изтегляне на СВТ 5х2.5мм2 | м |
| 116 | Доставка и изтегляне на СВТ 5х1.5мм2 | м |
| 117 | Доставка и изтегляне на СВТ 3х4 мм2 | м |
| 118 | Доставка и изтегляне на СВТ 3х2.5мм2 | м |
| 119 | Доставка и монтаж на скара 200х40х1.2 | м |
| 120 | Доставка и монтаж на скара 200х40х1.5 | м |
| 121 | Доставка и полагане на PVC тръба Ф50 | м |
| 122 | Доставка и полагане на PVC тръба Ф32 | м |
| 123 | Доставка и полагане на гофрирана тръба Ф29 мм | м |
| 124 | Доставка и полагане на гофрирана тръба Ф23 мм | м |
| 125 | Доставка и полагане на гофрирана тръба Ф16 мм | м |
| 126 | Подсъединяване на жила към ел. съоръжения до 70 мм2 | брой |
| 127 | Подсъединяване на жила към ел. съоръжения до 25 мм2 | брой |
| 128 | Подсъединяване на жила към ел. съоръжения до 16 мм2 | брой |
| 129 | Подсъединяване на жила към ел. съоръжения 4 мм2 | брой |
| 130 | Измервания | брой |
| 131 | Изпитвания | брой |
| **9.** | **ОСВЕТЛЕНИЕ И КОНТАКТИ** |  |
| 132 | Направа на лампен или контактен излаз с СВТ до 6 м., открит или скрит | брой |
| 133 | Доставка и изтегляне на СВТ 5х4мм2 | м |
| 134 | Доставка и изтегляне на СВТ 3х6мм2 | м |
| 135 | Доставка и изтегляне на СВТ 3х2.5мм2 | м |
| 136 | Доставка и изтегляне на СВТ 3х1.5мм2 | м |
| 137 | Доставка и изтегляне на СВТ 5х35 мм2 | м |
| 138 | Подсъединяване на жила към ел.съоръжение до 35 мм2 | брой |
| 139 | Подсъединяване на жила към ел.съоръжение но до 16 мм2 | брой |
| 140 | Подсъединяване на жила към ел.съоръжение но 4 мм2 | брой |
| 141 | Измервания | брой |
| 142 | Изпитвания | брой |
| 143 | Доставка и монтаж лум.лампи 2х36 W c IP 20 | брой |
| 144 | Доставка и монтаж лум.лампи 1х36 W c IP 20 | брой |
| 145 | Доставка и монтаж лум.лампи 2х18 W | брой |
| 146 | Доставка и монтаж лум.лампи 4х18 W | брой |
| 147 | Доставка и монтаж лум.лампи 4х36 W | брой |
| 148 | Доставка и монтаж на луна 35W c IP2 | брой |
| 149 | Доставка и монтаж на осветителни тела - аплици | брой |
| 150 | Доставка и монтаж на бактерицидни лампи 38W | брой |
| 151 | Доставка и монтаж на евакуационен осветител 8W с надпис "изход" | брой |
| 152 | Доставка и монтаж на ел.контакт - единичен | брой |
| 153 | Доставка и монтаж на ел.ключ - единичен | брой |
| 154 | Доставка и монтаж на разкл.кутия открита инсталация | брой |
| 155 | Доставка и монтаж на разкл.кутия скрита инсталация | брой |
| 156 | Доставка и монтаж конзоли за скрита инсталация | брой |
| 157 | Демонтаж на контакти и ключове | брой |
| 158 | Демонтаж луминисцентни лампи | брой |
| 159 | Доставка и монтаж кабелен канал вкл.фасонни части с размери 20/25 | м |
| 160 | Доставка и монтаж кабелен канал вкл.фасонни части с размери 20/40 | м |
| 161 | Доставка и монтаж кабелен канал вкл.фасонни части с размери 60/40 | м |
| 162 | Доставка и монтаж кабелен канал вкл.фасонни части с размери 40/100 | м |
| 163 | Доставка и монтаж апартаментно табло до 12 модула на стена | брой |
| **10.** | **АЛУМИНИЕВА ДОГРАМА и МЕТАЛНА ДОГРАМА** |  |
| 164 | Доставка и монтаж на алуминиеви витрини без прекъснат термомост, стъклопакет | м2 |
| 165 | Доставка и монтаж на еднокрила алуминиева врата без прекъснат термомост с плътен влагоуст. Цветен пълнеж ПДЧ | м2 |
| 166 | Доставка и монтаж на плътна метална врата | м2 |
| **11.** | **РАЗНИ РАБОТИ** |  |
| 167 | Пренасяне на строителни отпадъци до 40 м. | м3 |
| 168 | Извозване на строителни отпадъци, вкл. товарене и разтоварване | м3 |

**2. Изисквания към изпълнението на поръчката**

2.1. Дейностите по предмета на поръчката следва да бъдат извършени съгласно изискванията на Закона за устройство на територията (ЗУТ) подзаконовите нормативни актове по прилагането му и специфичните нормативни актове по предмета на поръчката.

2.2. Вложените материали и изделия да отговарят на нормативните изисквания на органите на ППО, на техническите изисквания към строителните продукти, съгласно Закона за техническите изисквания към продуктите (ЗТИП) и Наредбата РД-02-20-1 от 05.02.2015 г. за влагане на строителни продукти в строежите на Република България. Изпълнителят е длъжен да представя сертификати за произход, разрешения за влагане в строителството за всички вложени вносни материали или декларация, удостоверяваща съответствието на всеки един от вложените строителни продукти със съществените изисквания към строежите, съгласно изискванията на Наредбата за съществените изисквания към строежите и оценяване съответствието на строителните продукти или оценка за съответствието на строителните продукти с националните изисквания, съгласно Наредба № РД-02-20-1 от 5 февруари 2015 г. за условията и реда за влагане на строителни продукти в строежите на Република България и Указания за прилагането на Наредба № Із-1971 от 2009 г. за строително-технически правила и норми за осигуряване на безопасност при пожар в приложимите случаи.

**Всички материали и изделия се съгласуват с представител на възложителя преди влагането им в обекта.**

2.3. Изпълнителят е длъжен да спазва Правилника по охрана на труда, по противопожарна безопасност и всички нормативни документи свързани с извършване на строителните процеси.

2.4. Доставката на необходимите материали за извършване на ремонтните работи е за сметка на Изпълнителя и е включена в оферираните цени.

2.5. Изпълнителят следва да осигури за своя сметка необходимото техническо оборудване и инженерно-технически персонал за качествено изпълнение на поръчката.

2.6. Обезопасяването и почистването на строителната площадка, както и извозването на строителните отпадъци, резултат от извършващият се ремонт са отговорност на Изпълнителя, като евентуалните санкции при констатирани нарушения ще бъдат за негова сметка.

2.7. При извършване на СРР имуществото на Възложителя трябва да се пази с грижата на добър стопанин, като при евентуално нанесени щети Изпълнителят следва да ги отстрани за своя сметка.

2.8. Възложените СРР се извършват в условията на работещи болнични звена и при организация на технологичните процеси, която да осигурява нормалното осъществяване на лечебната и диагностична дейност. Участникът следва да извършва договорените СРР по начин, който да осигурява ограничаване на замърсяването от строителни материали, прах и шум.

2.9.Доставката на строителни материали и изхвърлянето на строителни отпадъци задължително се съобразяват със санитарно-хигиенните изисквания за лечебно заведение за болнична помощ.

2.10. Изпълнителят осигурява гаранционен срок на изпълнените СРР, който не може да бъде по-кратък от определените с Наредба № 2 от 31 юли 2003 г. за въвеждане в експлоатация на строежите в Република България и минимални гаранционни срокове за изпълнени строителни и ремонтни работи, съоръжения и строителни обекти. В рамките на гаранционния срок, изпълнителят се задължава да отстранява за своя сметка всички несъответствия, повреди, дефекти и/или отклонения на изпълнените СРР, проявени и/или открити в рамките на гаранционния срок.

**Част.** **ІІІ. Изисквания за участие в процедурата**

**1.Общи изисквания за участие в процедурата**

**1.1.** Участник в настоящата процедура може да бъде всяко българско и чуждестранно физическо или юридическо лицеили техни обединения, както и всяко друго образувание, което има право да изпълнява доставки по предмета на поръчката, съгласно законодателството на държавата, в която е установено.

**1.2.** Участникът в настоящата процедура трябва да отговаря на изискванията на Закона за обществени поръчки, Правилника за прилагане на ЗОП, Търговския закон (ТЗ); Закона за устройство на територията (ЗУТ) и подзаконовите нормативни актове по прилагането му, Закона за камарата на строителите (ЗКС); Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици (ЗИФОДРЮПДРСЛТДС) и други нормативни актове,свързани с предмета на обществената поръчка,както и на изискванията на Възложителя, посочени в настоящата документацията за участие.

**1.3.**Всеки участник в процедурата по възлагане на обществената поръчка е длъжен да представи оферта за всички видове СРР от техническата спецификация.

**1.4.** Всеки участник може да представи само една оферта без варианти.

**2. Участие на обединение**

**2.1.** В случай, че участникът участва като обединение, което не е регистрирано като самостоятелно юридическо лице съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

**2.2.** Възложителят не поставя каквито и да е изисквания относно правната форма под която обединението ще участва в процедурата за възлагане на поръчката.

**2.3.** Когато участникът е обединение, което не е регистрирано като самостоятелно юридическо лице се представя учредителният акт, споразумение и/или друг приложим документ, от който да е видно правното основание за създаване на обединението, както и следната информация във връзка с конкретната обществена поръчка:

* правата и задълженията на участниците в обединението;
* разпределението на отговорността между членовете на обединението;
* дейностите, които ще изпълнява всеки член на обединението;
* партньор, който представлява обединението за целите на настоящата обществена поръчка;

**2.4.** В случай че обединението е регистрирано по БУЛСТАТ преди датата на подаване на офертата за настоящата обществена поръчка, се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес за кореспонденция, включително електронен, при провеждането на процедурата. В случай, че обединението не е регистрирано по БУЛСТАТ, при възлагане на настоящата обществена поръчка, следва да извърши регистрацията по БУЛСТАТ преди подписване на договора за възлагане на настоящата обществена поръчка.

**2.5.** Лице, което участва в обединение не може да подава самостоятелна оферта за обявената процедура.

**2.6.** В процедура за възлагане на обществена поръчка едно физическо или юридическо лице може да участва само в едно обединение.

**­­3. Използване на капацитета на трети лица**

**3.1.**Участниците могат да се позоват на капацитета на трети лица, независимо от правната връзка между тях, по отношение на критериите, свързани с техническите способности.

**3.2.**Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения включително декларация от третото лице по приложения образец.

**3.3.**Посочените от участника трети лица трябва да отговарят на съответните критерии за подбор, за доказването на които участникът се позовава на техния капацитет и за тях да не е налице някое от посочените основания за отстраняване. За третите лица се представя отделен ЕЕДОП, който съдържа информацията за липсата на основанията за отстраняване и съответствие с критериите за подбор.

**3.4.** Възложителят изисква участника да замени посоченото от него трето лице, ако то не отговаря на някое от условията по настоящата документация.

**3.5.**Когато участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията посочени по-горе.

***Участникът следва да предостави информация (декларира) използването на капацитета на други субекти в част II, буква „В“ от Единния европейски документ за обществени поръчки (ЕЕДОП).***

**­­4. Участие на подизпълнители**

**4.1.**Участниците посочват в ЕЕДОП подизпълнителите и дела от поръчката, който ще им възложат, ако възнамеряват да използват такива. В този случай те трябва да представят документи за поетите от подизпълнителите задължения включително декларация от подизпълнителя по приложения образец.

**4.2.**Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват и за тях да не са налице основания за отстраняване от процедурата. За всеки подизпълнител се представя отделен ЕЕДОП, който съдържа информацията за липсата на основанията за отстраняване и съответствие с критериите за подбор.

**4.3.**Възложителят изисква замяна на подизпълнител, който не отговаря на изискванията на документацията.

**4.4.** Когато частта от поръчката, която се изпълнява от подизпълнител, може да бъде предадена като отделен обект, възложителят заплаща възнаграждение за тази част на подизпълнителя.

**4.5.** Разплащанията с подизпълнителя се осъществяват въз основа на искане, отправено от подизпълнителя до Възложителя чрез изпълнителя, който е длъжен да го предостави на възложителя в 15 (петнадесет) дневен срок от получаването му.

**4.6.** Към искането изпълнителят предоставя становище, от което да е видно дали оспорва плащанията или част от тях като недължими.

**4.7.** Възложителят има право да откаже плащане на подизпълнителя, когато искането за плащане е оспорено, до момента на отстраняване на причината за отказа.

**4.8.** След сключване на договора и най-късно преди започване на изпълнението му, изпълнителят уведомява възложителя за името, данните за контакт и представителите на подизпълнителите, посочени в офертата. Изпълнителят уведомява възложителя за всякакви промени в предоставената информация в хода на изпълнението на поръчката.

**4.9.** Независимо от възможността за използване на подизпълнители отговорността за изпълнение на договора за обществена поръчка е на изпълнителя.

**4.10.** Замяна или включване на подизпълнител по време на изпълнение на договор за обществена поръчка се допуска по изключение, в предвидените в ЗОП случаи.

**4.11.** Лице, което е дало съгласие и фигурира като подизпълнител в офертата на друг участник, не може да представя самостоятелна оферта.

***Участникът следва да предостави информация (декларира) възлагането на изпълнението на част от поръчката на подизпълнител в част II., буква „Г“ от Единния европейски документ за обществени поръчки (ЕЕДОП).***

**Част.** **ІV. Изисквания за лично състояние и критерии за подбор**

**Изисквания за лично състояние на участниците**

**1.** **Основания за задължително отстраняване** **по чл.54, ал.1 от ЗОП**

**1.1.** Не могат да участват в процедурата за възлагане на обществена поръчка участници, за които е налице някое от следните обстоятелства:

**1.1.1.** е осъден с влязла в сила присъда, освен ако е реабилитиран, за престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс **(чл.54, ал.1, т.1 от ЗОП)**;

**1.1.2.** е осъден с влязла в сила присъда, освен ако е реабилитиран, за престъпление, аналогично на тези по т. 1, в друга държава членка или трета страна **(чл.54, ал.1, т.2 от ЗОП)**;

**1.1.3.** има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към oбщината по седалището на Възложителя и на участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила **(чл.54, ал.1, т.3 от ЗОП)**;

Посоченото изискване не се прилага, когаторазмерът на неплатените дължими данъци или социалноосигурителни вноски е до 1 на сто от сумата на годишния общ оборот за последната приключена финансова година, но не повече от 50 000 лв.

**1.1.4.** е налице неравнопоставеност в случаите по чл.44, ал.5 ЗОП **(чл.54, ал.1, т.4 от ЗОП)**;

**1.1.5.** е установено, че:

а) е представил документ с невярно съдържание, с който се доказва декларираната липса на основания за отстраняване или декларираното изпълнение на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор **(чл.54, ал.1, т.5 от ЗОП)**;

**1.1.6.** е установено с влязло в сила наказателно постановление или съдебно решение, нарушение на [чл.61, ал.1](https://web.apis.bg/p.php?i=491209#p5987541), [чл.62, ал.1](https://web.apis.bg/p.php?i=491209#p5988269) или ал.[3](https://web.apis.bg/p.php?i=491209#p5988269), [чл.63, ал.1](https://web.apis.bg/p.php?i=491209#p5987881) или ал.[2](https://web.apis.bg/p.php?i=491209#p5987881), чл.118, чл.128, [чл. 228, ал.3](https://web.apis.bg/p.php?i=491209#p36456930), чл.245 и чл.301 - 305 от Кодекса на труда или [чл.13, ал.1 от Закона за трудовата миграция и трудовата мобилност](https://web.apis.bg/p.php?i=2797996#p37429892) или аналогични задължения, установени с акт на компетентен орган, съгласно законодателството на държавата, в която участникът е установен **(чл.54, ал.1, т.6 от ЗОП)**;

**1.1.7.** е налице конфликт на интереси по смисъла на §2., т.21 ДР на ЗОП, който не може да бъде отстранен **(чл.54, ал.1, т.7 от ЗОП)**.

**1.2.** Основанията по чл.54, ал.1, т.1, т.2 и т.7 от ЗОП се отнасят за лицата, които представляват участника и за членовете на неговите управителни и надзорни органи съгласно регистъра, в който е вписан участникът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му. В зависимост от правно-организационната форма на участника основанията по чл.54, ал.1, т.1, т.2 и т.7 от ЗОП се отнасят за лицата, посочени в чл.40, ал.2 от ППЗОП.

**1.3.** Когато изискванията по чл.54, ал.1, ал.1, т.1, т.2 и т.7 от ЗОП се отнасят за повече от едно лице и за тях няма различие по отношение на обстоятелствата, ЕЕДОП може да се подпише само от едно от тези лица, в случай че подписващият разполага с информация за достоверността на декларираните обстоятелства по отношение на останалите задължени лица.

**1.4.** Когато е налице необходимост от защита на личните данни при различие в обстоятелствата, свързани с личното състояние, информацията относно изискванията по чл. 54, ал.1, т.1, т.2 и т.7 от ЗОП се попълва в отделен ЕЕДОП, подписан от съответното лице.

**1.5.** При подаване на повече от един ЕЕДОП, обстоятелствата, свързани с критериите за подбор, могат да се съдържат само в ЕЕДОП, подписан от лице, което може самостоятелно да представлява участника.

**1.6.** Когато за участника е налице някое от основанията по [чл.54, ал.1 ЗОП](http://web.apis.bg/p.php?i=2752471#p28982763)  и преди подаването на офертата той е предприел мерки за доказване на надеждност по [чл.56 ЗОП](http://web.apis.bg/p.php?i=2752471#p28982767), тези мерки се описват в ЕЕДОП и се прилагат като доказателства за надеждността документи по чл.45, ал.2 от ППЗОП.

**1.7.** Участниците са длъжни, при поискване от страна на възложителя, да представят необходимата информация относно правно-организационната форма, под която осъществяват дейността си, както и списък на всички задължени лица, които ги представляват, членовете на управителни и надзорни органи и други лица, които имат правомощия да упражняват контрол при вземането на решения от тези органи.

**1.8.** Когато документи, свързани с участие в обществени поръчки, се подават от лице, което представлява участника по пълномощие, в ЕЕДОП се посочва информация относно обхвата на представителната му власт.

**2.Специфични национални основания за отстраняване**

**2.1.** Не могат да участват в процедурата за възлагане на обществена поръчка участници, за които е налице някое от следните специфични обстоятелства:

**2.1.1.** свързани лица по смисъла на §2, т.45 от допълнителните разпоредби на ЗОПвъв връзка с [§ 1, т.13](http://web.apis.bg/p.php?i=11243#p31074128) и т.[14 от допълнителните разпоредби на Закона за публичното предлагане на ценни книжа](http://web.apis.bg/p.php?i=11243#p31074128).

**2.1.2.** за които са налице ограниченията след освобождаване от висша публична длъжност  по [чл. 69](http://www.ciaf.government.bg/pages/view/nacionalno-29/) от Закона за противодействие на корупцията и за отнемане на незаконно придобитото имущество.

**2.1.3.** за които са налице забраната или ограниченията по [чл.3, т.8, чл.4 и чл.5, ал.1, т.3](https://ec.europa.eu/tools/espd/request/ca/%5bobject%20Object%5d) от Закона за икономическите и финансовите отношения с дружествата, регистрирани в юрисдикции с преференциален данъчен режим (ЗИФОДРЮПДРКЛТДС).

***Възложителят отстранява от участие процедурата участник, за когото е налице някое от посочените основания за отстраняване.***

**3.** **Деклариране на основанията за задължително отстраняване**

Участникът декларира липсата на основанията за отстраняване чрез попълване в ***ЕЕДОП на следната относима информация:***

**3.1. *в част III, буква „А" Основания, свързани с наказателни присъди се декларира*** Участие в престъпна организация  (престъпления по чл. 321 и 321а от НК), Корупция (подкуп) (престъпления по чл.301-307 от НК), Измама(престъпления по чл.209-213от НК) Терористични престъпления или престъпления, свързани с терористични дейности (престъпление по чл. 108a от НК), Изпиране на пари или финансиране на тероризъм  (престъпление по чл.253 - 253б и чл.108а, ал. 2 от НК), Детски труд и различни форми на трафик на хора  (престъпление по чл. 192а и чл. 159а-159г от НК)

**3.2. *в част III, буква „Б" Основания, свързани с плащането на данъци или социалноосигурителни вноски се декларира*** Плащане на данъци и на социалноосигурителни вноски **(**задължения за данъци и задължителни осигурителни вноски по смисъла на чл.162, ал. 2, т.1 от Данъчно-осигурителния процесуален кодекс)

**3.3. *в част III, буква „В" Основания, свързани с несъстоятелност, конфликти на интереси или професионално нарушение*** ***се декларира***

**3.3.1.Нарушение на задължения в областта на екологичното право** - Неизпълнение на задължения в областта на екологичното право (престъпление по чл.352-353е от НК)

**3.3.2.Нарушение на задължения в областта на социалното право** - Неизпълнение на задължения в областта на социалното право (престъпление по чл.255б от НК)

**3.3.3.Нарушение на задължения в областта на трудовото право** - Неизпълнение на задължения в областта на трудовото право (престъпление по чл.172 от НК и нарушения на задължения в областта на трудовото право - чл.118, чл.128, чл.245 и чл.301 - 305 от Кодекса на труда)

**3.3.4.Конфликт на интереси, свързан с участието в процедурата за възлагане на обществена поръчка** - Неравнопоставеност в случай на участие в пазарни консултации и/или в подготовката за възлагане на поръчката (чл.54, ал.1, т.4 във връзка с чл.44, ал.5 ЗОП) и неотстраним конфликт на интереси (чл.54, ал.1, т.7 ЗОП)

**3.3.5.Подаване на неверни данни, укриване на информация, непредставяне на придружаващи документи и получаване на поверителна информация във връзка с процедурата** (чл.54, ал.1, т.5 ЗОП)

**3.3.6.Пряко или косвено участие в подготовката на процедурата за възлагане на обществена поръчка**

**3.4. *в част III, буква „Г“, раздел „Специфични национални основания за изключване“ се декларират*** липсата на специфичните национални основания за отстраняване:

**3.4.1.**Осъждане за престъпления против финансовата и данъчната системи (престъпление по чл.254а-255a или чл. 256-260 НК); престъпления против собствеността (престъпление по чл.194-208 и 213а-217НК); престъпления против стопанството (престъпление по [чл. 219](https://web.apis.bg/p.php?i=490430#p27695435) – [252](https://web.apis.bg/p.php?i=490430#p27695481) НК)

**3.4.2.** Установено с влязло в сила наказателно постановление или съдебно решение, нарушение на чл.61, ал.1, чл.62, ал.1 или ал.3, чл.63, ал.1 или ал.2 и чл. 228, ал. 3 от Кодекса на труда или нарушениe по чл.13, ал.1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен

**3.4.3.**Свързаност на участника в процедурата по смисъла на §2, т.45 от допълнителните разпоредби на ЗОП

**3.4.4.** Ограничения след освобождаване от висша публична длъжност  по [чл.69](http://www.ciaf.government.bg/pages/view/nacionalno-29/) от Закона за противодействие на корупцията и за отнемане на незаконно придобитото имущество

**3.4.5.** Забраната или ограниченията по [чл.3, т.8, чл.4 и чл.5, ал.1, т.3](https://ec.europa.eu/tools/espd/request/ca/%5bobject%20Object%5d) от Закона за икономическите и финансовите отношения с дружествата, регистрирани в юрисдикции с преференциален данъчен режим

**4. Изисквания относно годност (правоспособност) за упражняване на професионална дейност съгласно ЗОП.**

Участникът трябва да е регистриран в Централния професионален регистър на строителя (ЦПРС) към Камарата на строителите в Република България, за строежи от трета до пета категория - първа група строежи.

***За удостоверяване на посоченото изискване се попълва част IV, Част***  ***„А“ поле 1) от ЕЕДОП*** *и се попълват данни за документа, удостоверяващ извършената регистрация* - *орган, който е издал документа, обхват на документа, дата на издаване, срок на валидност и посочване на националните бази данни, в които се съдържат декларираните обстоятелства или компетентните органи, които съгласно законодателството на държавата, в която участникът е установен, са длъжни да предоставят информация.*

***Документът, който се представя от участника определен за изпълнител, преди да бъде сключен договор или при поискване от комисията в хода на процедурата, на основание чл. 67, ал.5 от ЗОП е заверено копие на удостоверението за наличието на регистрация в Централния професионален регистър на строителя или друг еквивалентен документ.***

**Критерии за подбор**

**5. Изисквания за икономическо и финансово състояние на участниците:**

**Участникът трябва да има валидна застраховка „Професионална отговорност**” съгласно чл.171, ал.1 от ЗУТ с минимална застрахователна сума, съгласно чл.5 от Наредбата за условията и реда за задължително застраховане в проектирането и строителство за категорията строителство, съобразно строежа, предмет на обществената поръчка.

***За удостоверяване на посоченото изискване се попълва******част IV, Част Б Икономическо и финансово състояние т.5 от ЕЕДОП*** *и се попълват данни за документа, удостоверяващ наличието на валидна застраховка „Професионална отговорност”- застрахователна компания, номер на застрахователна полица, дата на издаване, срок на валидност и застрахователна сума.*

***Документът, който се представя от участника определен за изпълнител, преди да бъде сключен договор или при поискване от комисията в хода на процедурата, на основание чл. 67, ал.5 от ЗОП е заверено копие на валидна застраховка „Професионална отговорност” съгласно чл. 171, ал. 1 от ЗУТ с минимална застрахователна сума, съгласно чл. 5 от Наредбата за условията и реда за задължително застраховане в проектирането и строителство за категорията строителство.***

**6.** **Изисквания за техническите и професионалните способности на участниците:**

**6.1.** Участникът трябва да разполага с **инженерно-технически персонал**, който ще бъде ангажиран с ръководството на строително–монтажните работи, при следните изисквания:

1. Ръководител обект – технически правоспособно лице с квалификация „строителен инженер”, със специалност „Промишлено и гражданско строителство”/ „Строителство на сгради и съоръжения” или еквивалентна; минимум 15 години професионален опит в областта на строителството; да е изпълнявал длъжността „Ръководител обект” или „Технически ръководител“.

2. Експерт - контрол върху качеството – технически правоспособно лице с квалификация „строителен инженер”, със специалност „Промишлено и гражданско строителство”/ „Строителство на сгради и съоръжения” или „строителен техник”, съгласно чл. 163а, ал.2 от Закона за устройство на територията или еквивалентна; минимум 5 години стаж на длъжност, свързана с контрол на качеството при изпълнение на СМР и да притежава удостоверение/сертификат за вътрешен одитор по качество или еквивалентно.

3. Експерт - координатор по безопасност и здраве, минимум 3 години стаж на длъжност „Координатор по безопасност и здраве в строителството“ и да притежава актуално удостоверение за координатор по безопасност и здраве в строителството, съгласно Наредба № 2 от 22 март 2004 г. за минималните изисквания за здравословни и безопасни условия на труд при извършване на строителни и ремонтни работи или еквивалентно.

***За доказване на съответствието с посоченото изискване се попълва част IV, раздел В Технически и професионални способности от еЕЕДОП*** *и се посочват имената на специалиста за съответната позиция с подробни данни за образование, специалност, професионална квалификация и наличен практически опит за съответната позиция от екипа;*

***Документът, който се представя от участника определен за изпълнител, преди да бъде сключен договор или при поискване от комисията в хода на процедурата, на основание чл. 67, ал.5 от ЗОП е Декларация за инженерно-техническия състав****, който ще бъде ангажиран с изпълнението на строително–монтажните работи****,*** *придружен с копия на документи, удостоверяващи по категоричен и недвусмислен начин изпълнениета на посочените по-горе изисквания към експертите, свързани с образованието, съответната специалност, квалификацията и опита им - дипломи за образование и за съответната специалност или еквивалентен документ, удостоверяващ придобита образователно-квалификационна степен; трудови книжки, служебни книжки, осигурителни книжки или еквиваленти документи, удостоверяващи професионален опит за съответната позиция.*

**6.2.**Участникът трябва да разполага с техническо оборудване (машини, съоръжения и инструменти), необходими за изпълнение на поръчката

***За доказване на съответствието с посоченото изискване се попълва част IV, раздел В Технически и професионални способности от еЕЕДОП*** *и се посочват вида и броя на машини, съоръжения и инструменти, с които разполага участникът за изпълнение на СМР.*

***Документът, който се представя от участника определен за изпълнител, преди да бъде сключен договор или при поискване от комисията в хода на процедурата, на основание чл. 67, ал.5 от ЗОП е Декларация за инструментите, съоръженията и техническото оборудване, с които разполага участникът за изпълнение на СМР.***

**6.3.**Участникът трябва да прилага системи за управление на качеството в съответствие със следните стандарти:

**6.3.1.** система за управление на качеството с област на приложение в строителството по стандарт БДС EN ISO 9001:2008/2015 или еквивалент, издаден от акредитирана институция или агенция за управление на качеството;

**6.3.2.** система за управление на здравето и безопасността с област на приложение в строителството по стандарт OHSAS 18001:2007 или еквивалент, издаден от акредитирана институция или агенция за управление на качеството.

**6.3.3.** система за управление на околната среда с област на приложение в строителството по стандарт БДС EN ISO 14001:2004 или еквивалент, издаден от акредитирана институция или агенция за управление на качеството;

***За доказване на съответствието с посоченото изискване се попълва част ІV: Критерии за подбор, раздел Г: Стандарти за осигуряване на качеството от еЕЕДОП*** *и се попълват данни за документа, който трябва да е издаден от независими лица, акредитирани от “Българска служба за акредитация” или от друг национален орган по акредитация, който е страна по Многостранното споразумение за взаимно признаване на Европейската организация по акредитация, за съответната област*

***Документът, който се представя от участника определен за изпълнител, преди да бъде сключен договор или при поискване от комисията в хода на процедурата, на основание чл. 67, ал.5 от ЗОП са заверени копия на сертификати за внедрена система за управление на качеството в съответствие с посочените стандарти с област на приложение в строителството.***

**Част.V. Указания за изготвяне и подаване на офертата**

**1. Изисквания към изготвянето на офертата**

**1.**Участниците трябва да проучат всички указания и условия за участие, дадени в документацията за участие.

**2.**При изготвяне на офертата всеки участник трябва да се придържа точно към условията, обявени от възложителя и изискванията на настоящата документация.

**3.**Отговорността за правилното разучаване на документацията за участие се носи единствено от участниците.

**4.**Представянето на оферта задължава участника да приеме напълно всички изисквания и условия, посочени в тази документация, при спазване на ЗОП.

**5.**Поставянето от страна на участника на условия и изисквания, които не отговарят на обявените в документацията, води до отстраняване на този участник от участие в процедурата.

**6.** Участникът ще бъде отстранен от участие в процедурата за възлагане на настоящата обществена поръчка, ако е представил повече от една оферта, или е представил оферта с варианти, или е представил оферта, която е непълна или не отговаря на определените условия и изисквания в тази документация.

**7.** Офертата се изготвя на български език съгласно приложените образци.

**8.**Ако участникът представя документи на чужд език, същите трябва да бъдат придружени с превод на български език.

**9**.Когато участник – чуждестранно лице представя документи на чужд език относно своята търговска или съдебна регистрация, или разрешения за осъществяване на определена професия или дейност, издадени от компетентен орган в държавата, в която е установен, тези документи следва да бъдат представени в официален превод.

**10.** Участникът представя оферта за участие в процедурата в пълна комплектация съгласно изискванията на ЗОП, ППЗОП и на настоящата документация, като при изготвянето й се съобрази с всички изисквания, отразени в нея.При изготвяне на офертата всеки участник трябва да се придържа точно към обявените от възложителя условия и изисквания, посочени в настоящата документация за участие.

**11.** Участникът трябва да попълни и приложи към офертата образците, които са задължителни и не могат да бъдат променяни.

**12.** Всички документи, които не са оригинали и за които няма специални изисквания за формата на представяне, следва да бъдат заверени с текст "Вярно с оригинала" и подпис на законния представител на участника или на упълномощено лице съгласно нотариално завереното пълномощно и с печат на участника.

**13.** Офертите трябва да бъдат валидни най-малко **4 (четири**) **месеца**, считано от крайния срок за подаване на офертите.

**1.14.** При необходимост възложителят има право да поиска от участниците да удължат срока на валидност на офертите, когато той е изтекъл преди да е завършила процедурата. Участник, който след покана и в определения от възложителя срок, не удължи срока на валидност на офертата си, ще бъде отстранен от участие в процедурата.

**2. Съдържание на офертата**

**2.1.Заявление за участие, което включва следните документи:**

**2.1.1.** Опис на представените документи;

**2.1.2.** Електронен Единен европейски документ за обществени поръчки (еЕЕДОП) за участника по приложения образец с информация относно личното състояние на участника и критериите за подбор в съответствие с изискванията на ЗОП, ППЗОП и условията на Възложителя. Участникът декларира липсата на основанията за отстраняване и съответствие с критериите за подбор чрез представяне на еЕЕДОП, включително за участниците в обединението, подизпълнителите или третите лица в приложимите случаи.

**2.1.3.** Декларация във връзка с обработване на лични данни в съответствие с изискванията на Общия регламент относно защитата на данните (Регламент (ЕС) 2016/679 по приложения образец;

**2.1.4.** Документи за доказване на предприетите мерки за надеждност съгласно чл.56, ал.1 от ЗОП (в приложимите случаи);

**2.1.5.**Когато участникът е обединение, което не е юридическо лице, се представя копие от документ (учредителния акт, споразумение и/или друг приложим документ) за създаване на обединението, както и информацията, посочена по-горе;

**2.1.6.** Декларация за поетите от третото лице задължения, по приложения образец, включително документи по чл. 65, ал.3 от ЗОП(в приложимите случаи);

**2.1.7.** Декларация за съгласие от подизпълнител по чл.66, ал.1 от ЗОП, по приложения образец (в приложимите случаи);

**2.1.8.** Декларация по чл.101, ал.9 от ЗОП по приложения образец;

**2.1.9.**Декларация за действителен собственик по Закона за мерките срещу изпирането на пари (ЗМИП) по приложения образец.

**2.1.10.**Нотариално заверено пълномощно на лицето, подписало офертата в оригинал, когато офертата или някой от документите, съдържащи се в нея не е подписана от управляващия ипредставляващ участника, съгласно търговската му регистрация, а от изрично упълномощен негов представител. Пълномощното следва да съдържа всички данни на упълномощител и упълномощен, както и изрично изявление, че упълномощеното лице има право да подписва документи по офертата и да представлява участника в процедурата.

**2.2.Техническо предложение, което съдържа:**

**2.2.1.** **Предложение за изпълнение на поръчката,** изготвено в съответствие с приложения образец и подписано от лицето, представляващо участника в процедурата.

**2.2.2.** Декларация, че при изготвяне на офертата са спазени задълженията, свързани с данъци и осигуровки, закрила на заетостта и условията на труд по приложения образец.

**2.3. Ценово предложение** **с количествено-стойностната сметка**, изготвени в съответствие с приложените образци и изискванията на възложителя, представени в отделен запечатан плик с надпис „Предлагани ценови параметри”.

**2.3.1.** В Ценовото предложение задължително се посочват параметри на ценообразуване.

**2.3.2. Количественно-стойностната сметка** (КСС) се изготвя в съответствие с видовете СРР, посочени в техническата спецификация и задължително съдържа единични цени без ДДС за всеки вид СРР.

**2.3.3.** Всеки участник задължително оферира параметри на ценообразуване, както и единични цени за всички видове СРР в КСС.

**2.3.4.** Единичната цена за всеки вид СРР следва да бъде посочена в лева без ДДС, изчислена до втори знак след десетичната запетая.

**2.3.5.** Предлаганите цени са крайни, с включени всички разходи до мястото на изпълнение, без включен ДДС.

**2.3.6.** Всеки участник е длъжен да представи само една оферта без варианти, в която да предложи цялостното изпълнение на видовете СРР по техническата спецификация. При нарушаването на посочените изисквания представената оферта се отстранява от участие в процедурата.

**2.3.7.**Предложените цени не подлежат на промяна за срока на действие на договора.

**2.3.8. Количественно-стойностната сметка** задължително се представя на хартиен и магнитен носител.

**ЗАБЕЛЕЖКА: Данните върху магнитния носител да се попълват само в празната графа. Поредните номера, наименованията на видовете СРР да не се променят. Участникът отговаря за идентичността на информацията върху хартиения и магнитния носител. За класирането се ползва информацията върху магнитния носител.**

**2.3.8.** Извън плика с надпис „Предлагани ценови параметри” не трябва да е посочена никаква информация относно цената.Участници, които по какъвто и да е начин са включили някъде в офертата си извън плика „Предлагани ценови параметри” елементи, свързани с предлаганата цена или части от нея, ще бъдат отстранени от участие в процедурата.

**3.Указания за попълване и представяне на електронен Единен европейски документ за обществени поръчки (ЕЕДОП)**

**3.1.** ЕЕДОП се изготвя и представя в електронен вид в съответствие с **методическо указание на АОП изх. номер: МУ-4 от 02.03.2018 г.**, публикувано на електронната страница на АОП.

**3.2.** Образецът на електронен ЕЕДОП и генерираният файл (espd-request.xml) са предоставени на заинтересованите лица по електронен път заедно с документацията за обществената поръчка, в електронното досие на поръчката в профила на купувача.

**3.3.** Електронният формат на ЕЕДОП се генерира и попълва чрез Портала за обществени поръчки, секция РОП е-услуги/ Електронни услуги на Европейската комисия или директно на адрес https://espd.eop.bg/espd-web/filter?lang=bg

**3.4.** Участникът следва да изтегли файл **espd-request.xml**, достъпен в електронното досие на поръчката и да го запази локално на компютъра си.

**3.5.** За генериране и попълване на еЕЕДОП участникът трябва да изпълни следните стъпки:

* влиза в системата на адрес адрес https://espd.eop.bg/espd-web/filter?lang=bg
* обозначава се като „икономически оператор“;
* маркира поле „Искате да заредите файл ЕЕДОП“;
* натиска бутона „choose file“ и зарежда предварително запазения файл **espd-request.xml**;
* въвежда мястото на дейност на предприятието от падащото меню (напр. България);
* натиска бутон „Напред“.

При коректно изпълнение на посочените стъпки в системата еЕЕДОП се зарежда образеца на Единния европейски документ за обществени поръчки, предварително изготвен от възлагащия орган.

**3.6.**В образеца на електронния ЕЕДОП участникът трябва да попълни всички полета като въведе относимата за него информация съгласно изискванията, посочени по-горе.

**3.7.**Попълненият от участника еЕЕДОП се изтегля във формат PDF, след което се подписва **с електронен подпис** на съответните лица по чл.40 от ППЗОП и се представя към пакета документи за участие в процедурата на оптичен носител.

**4. Подаване на офертите**

**4.1.**Офертата, окомплектована с всички посочени документи, свързани с участието в процедурата, се представят в запечатана непрозрачна опаковка.

**4.2.** Опаковката включва документите посочени в раздел 2. Съдържание на офертите съгласно чл. 39, ал. 2 и ал. 3, т. 1 от ППЗОП и отделен запечатан непрозрачен плик с надпис "Предлагани ценови параметри", който съдържа ценовото предложение.

**4.3.**Върху опаковката се посочват следните данни:

а) наименованието на участника, включително участниците в обединението, когато е приложимо;

б) адрес за кореспонденция, телефон и електронен адрес;

в) наименованието на поръчката, за която се подават документите.

**4.4.** Документите се подават от участника или от упълномощен от него представител, лично или чрез пощенска или друга куриерска услуга  с препоръчана пратка с обратна разписка, в срока посочен в обявлението, на адрес “Специализирана болница за активно лечение по акушерство и гинекология Майчин дом” EАД, ул. “Здраве” № 2, партерен етаж, деловодство.

**4.5.** Ако участникът изпраща офертата чрез препоръчана поща или куриерска служба, разходите са за негова сметка. В този случай той следва да изпрати офертата по начин, който да обезпечи нейното получаване на посочения от Възложителя адрес до изтичане на срока за подаване на офертите. Възложителят не се ангажира да съдейства за пристигането на офертата на адреса и в срока определен от него.

**4.6.** При получаване на офертата върху опаковката се отбелязват поредният номер, датата и часът на получаване, като тези данни се записват във входящ регистър и на приносителя се издава документ.

**4.7.** Оферта, представена или получена от Възложителя след изтичане на крайния срок за получаване или в незапечатана опаковка или в опаковка с нарушена цялост не се приема.

**4.8.** До изтичане на срока за подаване на офертите, участникът в процедурата може да промени, допълни или да оттегли офертата си.

**4.9.** След крайния срок за подаване на офертите участниците не могат да оттеглят или променят офертите си.

**Част.** **VІ. Критерий за възлагане на поръчката**

**1.**Обществената поръчка се възлага въз основа на икономически най-изгодната оферта.

**2.**Икономически най-изгодната оферта се определя въз основа на следните показатели и тяхната относителна тежест за определяне на комплексната оценка:

**Показател 1 „Средна стойност за видове СРР”** (**ССРР) - с максимален брой точки за показателя 80**

Максимална оценка получава офертата с най-ниска средна стойност за видовете СРР.

Средната стойност се определя като сумата от оферираните единични цени за всички видове СРР се раздели на броя им по техническата спецификация.

Оценяването на останалите оферти се извършва в съотношение към най-ниска средна стойност по следната формула:

**П1 = 80 х Cmin/Cn**, където:

* + Cmin – предложена най-ниска средна стойност;
  + С n – средна стойност на n-тия участник;
  + 80 – коефициент

**Показател 2. „Средна часова ставка“ (Ср.ЧС) с максимален брой точки за показателя 10**

Максимална оценка получава офертата с най-ниска оферирана средна часова ставка.

Оценяването на останалите оферти се извършва в съотношение към най-ниската средна часова ставка по следната формула:

**П2 = 10 х Cmin/Cn**, където:

* + Cmin – предложена най-ниска средна стойност;
  + С n – средна стойност на n-тия участник;
  + 10 – коефициент

**Показател 3. „Среден процент на разходите“ (Ср.ПР) с максимален брой точки за показателя 10**

Максимална оценка получава офертата с най-нисък офериран среден процент на разходите.

Средният процент на разходите се определя въз основа на оферираните от участника параметри на ценообразуване по следната формула:

**Ср.ПР = [(ДРТ+ ДРТМ + ДСР+ П) :4],** където:

ДТР - Допълнителни разходи за труд

ДРТМ – допълнителни разходи за транспорт и механизацията;

ДСР – доставно-складови разходи за вложените материали;

П – печалба.

Оценяването на останалите оферти се извършва в съотношение към най-ниския среден процент на разходите по следната формула:

**П3 = 10 х Cmin/Cn**, където:

* + Cmin – предложен най-нисък среден процент на разходите;
  + С n – среден процент на разходите на n-тия участник;
  + 10 – коефициент

**Комплексната оценка (КО) на всяка оценявана оферта се получава като сума от оценките по трите показателя: КО = П1 + П2 + П3**

**3.**Комисията извършва класиране съобразно получената комплексна оценка за всяка оферта. Участникът получил най-висока комплексна оценка се класира на първо място.

**4.** При равна комплексна оценка на повече от една оферта на първо място се класира офертата, в която се предлага най-ниска средна стойност за видовете СРР. При еднаква оферирана средна стойност за видовете СРР комисията провежда публично жребий за определяне на изпълнител между класираните на първо място оферти, за което се уведомяват писмено заинтересуваните лица. Жребият се провежда независимо от неявяването на заинтересован участник.

**Част.** **VІІ. Провеждане на процедурата**

**1.** Постъпилите оферти се отварят в публично заседание, чиято дата и час са оповестени в обявлението за обществената поръчка.

**2.** Комисията, назначена от възложителя за разглеждане, оценка и класиране на офертите започва своята работа след получаване на представените оферти с протокол.

**3.** Отварянето на офертите се извършва в публично заседание, на което могат да присъстват участниците в процедурата или техни упълномощени представители, както и представители на средствата за масово осведомяване. Присъстващите представители на участниците вписват имената си и се подписват в изготвен от комисията списък, удостоверяващ тяхното присъствие.

**4.** Комисията отваря офертите по реда на тяхното постъпване, оповестява тяхното съдържание и проверява за наличието на отделен запечатан плик с надпис „Предлагани ценови параметри”.

**5.** Най-малко трима от членовете на комисията подписват техническото предложение и плика с надпис „Предлагани ценови параметри”. Комисията предлага по един от присъстващите представители на другите участници да подпише техническото предложение и плика с надпис „Предлагани ценови параметри”.

**6.** След завършване на посочените действията приключва публичната част от заседанието на комисията.

**7.** Комисията продължава своята работа в закрити заседания, на които разглежда представените от участниците документите по чл.39, ал.2 от ППЗОП за съответствие с изискванията към личното състояние и критериите за подбор и съставя протокол.

**8.**Когато са установени липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията ги посочва в протокола, който се изпраща на всички участници в деня на публикуването му в профила на купувача.

**9.** В срок до 5 работни дни от получаването на протокола участниците, за които е констатирано несъответствие или липса на информация, могат да представят нов ЕЕДОП и/или други документи, които съдържат променена и/или допълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти или заявления за участие. Участникът може да замени подизпълнител или трето лице, когато е установено, че те не отговарят на условията на възложителя, ако това не води до промяна на техническото предложение.

**10.**След изтичането на срока, комисията пристъпва към разглеждане на допълнително представените документи относно съответствието на участниците с изискванията към личното състояние и критериите за подбор.

**11.** При извършването на предварителния подбор и на всеки етап от процедурата комисията може при необходимост да иска разяснения за данни, заявени от участниците или да проверява заявените данни, включително чрез изискване на информация от други органи и лица.

**12.** Комисията не разглежда техническите предложения на участниците, за които е установено, че не отговарят на изискванията за лично състояние и на критериите за подбор.

**13.** Комисията разглежда допуснатите оферти и проверява за тяхното съответствие с предварително обявените условия.

**14.**Комисията предлага за отстраняване от участие техническото предложение, което е непълно или не отговаря на изискванията на настоящата документация.

**15.** Датата, часът и мястото на отваряне на ценовите предложения се обявяват в профила на купувача на интернет страницата на възложителя не по - късно два работни дни преди датата на заседанието.

**16.** Комисията отваря ценовите предложения само на допуснатите участници. При отваряне на ценовите предложения имат право да присъстват лицата по т.3.

**17.** Оценяването на ценовите оферти и класирането се извършва по посочената в настоящата документация методика.

**18.** В определения от възложителя срок, комисията приключва работата за разглеждане, оценяване и класиране на постъпилите оферти и  изготвя протокол за резултатите от работата си. Към протокола се прилагат всички документи, изготвени в хода на работа на комисията, като протоколи, оценителни таблици, мотивите за особените мнения и др.

**19.** Протоколът на комисията се подписва от всички членове и се предава на възложителя за утвърждаване заедно с придружаващата документация.

**20.** В 10-дневен срок от утвърждаване на протокола възложителят издава решение за определяне на изпълнители или за прекратяване на процедурата.

**21.**Участниците се уведомяват писмено за резултатите от проведената процедура включително по посочената от тях електронна поща.

**22.** Всички документисе съхраняват в архива на „СБАЛАГ „Майчин дом“ ЕАД.

**Част.** **VІІІ. Гаранция за изпълнение на договора**

**1.** Преди сключване на договора, определеният за изпълнител участник представя гаранция за изпълнение в размер на 3 % (три процента) от прогнозната стойност на СРР без ДДС и обезпечава изпълнението на възложените дейности със срок на валидност 30 дни след договорения срок.

**2.** При възлагане на СРР за конкретен обект, преди подписването на възлагателен протокол, изпълнителят представя гаранция за качествено изпълнение на възложените СРР в размер на 2 % (два процента) от стойността на възложените СРР без ДДС и обезпечава изпълнението на задълженията в гаранционните срокове, със срок на валидност 30 дни след изтичане на гаранционния срок.

**3.** Гаранциите се предоставят в една от следните форми по избор на участника:

3.1. парична сума вносима по сметка на „СБАЛАГ - Майчин дом“ ЕАД;

3.2. банкова гаранция в полза на „СБАЛАГ - Майчин дом“ ЕАД.

3.3. застрахователна полица за застраховка, която обезпечава изпълнението чрез покритие от застрахователя на отговорността на изпълнителя. Възложителят следва да е посочен като трето ползващо лице по тази застраховка.

**4.** Гаранцията може да се предостави от името на изпълнителя за сметка на трето лице – гарант.

**5.** Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

**6.** При представяне на гаранцията под формата на парична сума с платежно нареждане сумата се внася по сметката на „СБАЛАГ - Майчин дом" ЕАД в “Централна кооперативна банка” АД **IBAN**: BG53CECB979010C6618500 **BIC**: CECBBGSF.

**7.** Когато изпълнителят избере гаранцията за изпълнение да бъде банкова гаранция, тогава тя трябва да бъде безусловна, неотменяема и да съдържа задължение на банката - гарант да извърши плащане при първо писмено искане от Възложителя в случай, че е налице неизпълнение на задължение на изпълнителя или друго основание за задържане на гаранцията за изпълнение по този договор.

**8.** Всички банкови разходи, свързани с учредяването и обслужването на гаранцията, както и по усвояването на средства от страна на възложителя, при наличието на основание за това, са за сметка на изпълнителя и не засягат размера на гаранцията, от който възложителят би се удовлетворил.

**9.** Когато като гаранция за изпълнение се представя застраховка, изпълнителят предава на възложителя оригинален екземпляр на застрахователната полица, издадена в полза на възложителя, в която възложителят е посочен като трето ползващо се лице (бенефициер), която трябва да обезпечава изпълнението на сключения договор чрез покритие на отговорността на изпълнителя.

**10.** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на възложителя, при наличието на основание за това, са за сметка на изпълнителя.

**11.**Условията и сроковете за задържане, усвояване и освобождаване на гаранцията за изпълнение се уреждат в договора за обществена поръчка.

**12.**Възложителят освобождава паричната гаранция за изпълнение, без да дължи лихви за периода, през който средствата законно са престояли при него.

**13.** Договорът за възлагане на обществената поръчка не се сключва преди определения за изпълнител да представи гаранция за изпълнение на договора.

**Част.** **ІХ. Сключване на договор за възлагане на обществена поръчка**

**1.** Възложителят сключва писмен договор с определения за изпълнител на обществената поръчка по реда и при условията на чл.112 от Закона на обществени поръчки в едномесечен срок от влизане в сила на решението за определяне на изпълнителя, но не преди изтичане на 14-дневен срок от уведомяването на заинтересованите участници за решението за определяне на изпълнител.

**2.** Договорът за обществена поръчка се сключва с участника, определен за изпълнител, който преди подписването му е длъжен да представи:

2.1. документ за регистрация по БУЛСТАТ ако изпълнителят е обединение, което не е регистрирано като самостоятелно юридическо лице - заверено от участника копие;

2.2. документ за внесена/учредена гаранция за изпълнение в посочения от възложителя в настоящата документация размер и при обявените условия;

2.3.за обстоятелствата по чл.54, ал.1, т.1 от ЗОП- свидетелство за съдимост на лицата, които имат право да представляват участника - оригинал;

2.4. за обстоятелствата по чл.54, ал.1, т.3 от ЗОП - удостоверение от органите по приходите и удостоверение от общината по седалището на възложителя и на участника - заверено от участника копие;

2.5. за обстоятелствата по чл.54, ал.1, т.6 от ЗОП - удостоверение от органите на Изпълнителна агенция ”Главна инспекция на труда”- заверено от участника копие; Когато в удостоверението се съдържа информация за влязло в сила наказателно постановление или съдебно решение за нарушение по [чл. 54, ал. 1, т. 6](apis://Base=NARH&DocCode=41765&ToPar=Art54_Al1_Pt6&Type=201/) от ЗОП, участникът представя декларация, че нарушението не е извършено при изпълнение на договор за обществена поръчка.

2.6. удостоверението за наличието на регистрация в Централния професионален регистър на строителя или друг еквивалентен документ - заверено от участника копие

2.7. валидна застраховка „Професионална отговорност” съгласно чл. 171, ал. 1 от ЗУТ- заверено от участника копие;

2.8. Декларация - списък на инженерно-техническия състав, който ще бъде ангажиран с изпълнението на строително–ремонтните работи, придружен с копия на документи, удостоверяващи по категоричен и недвусмислен начин изпълнениета на изискванията към експертите, свързани с образованието, съответната специалност, квалификацията и опита им - дипломи за образование и за съответната специалност или еквивалентен документ, удостоверяващ придобита образователно-квалификационна степен; трудови книжки, служебни книжки, осигурителни книжки или еквиваленти документи, удостоверяващи професионален опит за съответната позиция;

2.9. Декларация - списък на инструменти, съоръжения и техническо оборудване, с които разполага участникът за изпълнение на СРР;

2.10.валидни сертификати за внедрени системи за управление на качеството в съответствие със следните стандарти БДС EN ISO 9001:2008/2015, OHSAS 18001:2007 и БДС EN ISO 14001:2004 - заверени от участника копия;

2.11. актуални документи за подизпълнителите и за третите лица, ако участието им е декларирано в еЕЕДОП, удостоверяващи липсата на основанията за отстраняване от процедурата.

**3.**Договорът съответства на приложения в настоящата документация проект на договор и включва задължително всички условия от офертата на участника, определен за изпълнител.

**4.** Неразделна част от договора е спецификация на договорените видовете и количествата среди и консумативи с единични цени и обща стойност.

**За въпроси, свързани подготовката на офертите от участниците и провеждането на процедурата, които не са разгледани в документацията, се прилагат разпоредбите на ЗОП и ППЗОП.**

**ПРОЕКТ!**

**Д О Г О В О Р**

**за възлагане на обществена поръчка**

**за изпълнение на строително-ремонтни работи**

Днес, ……../………../2020 г., в гр. София между:

**“Специализирана болница за активно лечение по акушерство и гинекология - Майчин дом" ЕАД,** със седалище и адрес на управление гр.София 1431 ул."Здраве" № 2, вписано в търговския регистър на Агенция по вписванията с ЕИК 000662769, № по ДДС BG000662769 представлявана от **проф.** **д-р Иван Костов д.м.н.,** в качеството му на **Изпълнителен директор**, наричано по-долу за краткост **ВЪЗЛОЖИТЕЛ**, и

**“ …………….” ООД**, със седалище и адрес на управление гр.София ул. “………..” № , вписано в търговския регистър на Агенция по вписванията с ЕИК …………………, представлявано от ……………………………… в качеството му/й на ………………………. наричано по-долу за краткост **ИЗПЪЛНИТЕЛ**

на основание чл. 112 от Закона за обществени поръчки във връзка с чл.258 – 269 от ЗЗД, в съответствие с решение № …………../…….. г.на Изпълнителния директор за определяне на изпълнител на обществена поръчка се сключи настоящият договор при следните условия:

**І. Предмет на договора**

**1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни със свои средства, техника и персонал строително-ремонтни работи за аварийни и текущи ремонти на “СБАЛАГ Майчин дом” ЕАД, наричани по-долу СРР съгласно представената от ИЗПЪЛНИТЕЛЯ оферта.

2. СРР се извършват с оглед фактическата необходимост на ВЪЗЛОЖИТЕЛЯ и с възлагане за всеки обект по реда на настоящия договор.

3. За всеки обект се изготвя количествено - стойностна сметка за необходимите за изпълнение на СРР, в съответствие с договорените единични цени или показателите на ценообразуване и след одобрението й от страните се подписва възлагателен протокол за изпълнението на СРР по видове, единични цени, обща стойност и срок за изпълнение.

4.При възлагането/изпълнението на СРР, които не са включени в техническа спецификация, договарянето и заплащането им се извършват въз основа на анализни цени по оферираните от ИЗПЪЛНИТЕЛЯ параметри за ценообразуване и фактури за доказване на цената на вложените материали.

5. Възложените СРР се извършват в условията на работещи звена и при организация на технологичните процеси, която да осигурява нормалното осъществяване на лечебната и диагностична дейност. Изпълнението на СРР се извършва по начин, който да осигурява ограничаване на замърсяването от строителни материали, прах и шум. Доставката на строителни материали и изхвърлянето на строителни отпадъци задължително се съобразяват със санитарно-хигиенните изисквания за лечебно заведение за болнична помощ и съответните организационни заповеди на ВЪЗЛОЖИТЕЛЯ.

**ІI. ВЪЗНАГРАЖДЕНИЕ И НАЧИН НА ПЛАЩАНЕ**

**1.** Общата стойност на договора за срока на действието му не може да надвишава 300 000 лева с включен ДДС.

**2.** Единичните цени за извършване на СРР са съгласно количествено-стойностна сметка и не подлежат на изменение за целия срок на договора. Показатели за ценообразуване на строително – ремонтните работи остават непроменени до изпълнение на задълженията по настоящия договор.

**3.** ИЗПЪЛНИТЕЛЯТ се задължава да извършва СРР по видове и единични цени съгласно ценовата оферта, неразделна част от този договор. Цените включват всички разходи за изпълнение на СРР вкл. цената на вложените материали, разходите за труд, механизация, енергия, складиране и други подобни, както и печалба за ИЗПЪЛНИТЕЛЯ.

**4.** Заплащането на видовете СРР, които не са предвидени в ценовата оферта се извършва въз основа на анализни цени по оферираните от ИЗПЪЛНИТЕЛЯ параметри на ценообразуване и фактури за доказване цените на вложените материали.

**5.** Действителните количества и стойности на изпълнените СРР се установяват с протокол – Акт образец 19, съставен от ИЗПЪЛНИТЕЛЯ и подписан от ВЪЗЛОЖИТЕЛЯ или упълномощени от него лица.

**6.**За изпълнение на допълнително възникнали СРР от посочените във възлагателния протокол за конкретния обект, ИЗПЪЛНИТЕЛЯТ е длъжен предварително да поиска одобрение от страна на ВЪЗЛОЖИТЕЛЯ.При неполучяване на такова писмено одобрение от страна наВЪЗЛОЖИТЕЛЯили упълномощени от него лица**,** ИЗПЪЛНИТЕЛЯТ няма право да извършва съответните допълнителни СРР/доставка на допълнителни материали, а ако същите бъдат извършени/доставени без одобрение, ВЪЗЛОЖИТЕЛЯТ не дължи заплащането им и те остават за сметка на ИЗПЪЛНИТЕЛЯ.

**7.** Непредвидените СРР, неприсъстващи в КСС за конкретния възложен за изпълнение обект се договарят и заплащат по оферираните от ИЗПЪЛНИТЕЛЯ ценови показатели за ценообразуване на непредвидени видове работи.

**8.** ВЪЗЛОЖИТЕЛЯТ не заплаща суми за непълно и/или некачествено извършени от ИЗПЪЛНИТЕЛЯ работи, като в случай на несъответствия на актувани количества с реално извършените работи на обекта, изисквания за качество и други несъответствията плащането се извършва след отстраняване на несъответствията.

**9.** За завършени и подлежащи на заплащане се считат само тези видове СРР, които са приети от ВЪЗЛОЖИТЕЛЯ чрез упълномощени от него лица и са отразени в съответния протокол.

**10.** Плащанията за всеки възложен обект се извършват по банков път, по посочена от ИЗПЪЛНИТЕЛЯ банкова сметка, в срок до 60 (шестдесет) календарни дни след представяне на оригинална фактура, придружена от протокол за установяване на действително извършените и приети строително-ремонтни работи, подписан от приемателна комисия с представители на Възложителя и на Изпълнителя

**ІІІ. ИЗПЪЛНЕНИЕ НА СТРОИТЕЛСТВОТО И КОНТРОЛ**

**1.** ИзпълнителяТ трябва да вземе всички необходими мерки за опазване на околната среда (на и извън строителната площадка), както и за недопускане на щети и отрицателно въздействие върху хора и имущество, вследствие замърсяване, шум и други вредни последици от работите на съответния обект.

**2.** ИЗПЪЛНИТЕЛЯТ може да започне СРР след изрично писмено възлагане и подписването на протокол за откриване на строителна площадка.

**3.** ИЗПЪЛНИТЕЛЯТ следва да извърши всички СРР при точно спазване на клаузите на договора и приложенията към него, при спазване изискванията на Наредба № 2 от 2003 г. за въвеждане в експлоатация на строежите в Република България и минимални гаранционни срокове за изпълнени строителни и ремонтни работи, съоръжения и строителни обекти и Наредба № 3 от 2003 г. за съставяне на актове и протоколи по време на строителството и на всички други действащи нормативни актове в Република България, приложими към дейностите по предмета на договора.

**4**. ИЗПЪЛНИТЕЛЯТ е длъжен да доставя и да влага в строежа висококачествени материали и строителни изделия.

**5.** Вложените материали и изделия да отговарят на техническите изисквания към строителните продукти, съгласно Закона за техническите изисквания към продуктите (ЗТИП) и Наредбата РД-02-20-1 от 05.02.2015 г. за влагане на строителни продукти в строежите на Република България. Изпълнителят следва да представи сертификати за произход, разрешения за влагане в строителството за всички вложени вносни материали или декларация, удостоверяваща съответствието на всеки един от вложените строителни продукти със съществените изисквания към строежите, съгласно изискванията на Наредбата за съществените изисквания към строежите и оценяване съответствието на строителните продукти или оценка за съответствието на строителните продукти с националните изисквания, съгласно Наредба № РД-02-20-1 от 5 февруари 2015 г. за условията и реда за влагане на строителни продукти в строежите на Република България.

**6.** Изпълнителят е длъжен да спазва Правилника по охрана на труда, по противопожарна безопасност и всички нормативни документи свързани с извършване на строителните процеси.

**7.** По време на изпълнение на възложените СРР, ИЗПЪЛНИТЕЛЯТ е длъжен да спазва всички изисквания на Наредба № 2 от 2004 г. за минимални изисквания за здравословни и безопасни условия на труд при извършване на строителни и ремонтни работи.

**8.** ВЪЗЛОЖИТЕЛЯТ може по всяко време да осъществява контрол по изпълнението на този договор, стига да не възпрепятства работата на ИЗПЪЛНИТЕЛЯ и да не нарушава оперативната му самостоятелност.

**9.**Указанията на ВЪЗЛОЖИТЕЛЯ включително на лицата, упражняващи строителен надзор са задължителни за ИЗПЪЛНИТЕЛЯ, освен ако са в нарушение на строителните правила и нормативи или водят до съществено отклонение от поръчката.

**ІV. СРОКОВЕ И ПРИЕМАНЕ НА РАБОТАТА**

**1.** Настоящият договор се сключва за срок от 12 месеца, считано от подписването му и в рамките на максимална допустима стойност за изпълнение на СРР от 300000 лева с включен ДДС.

**2.** Сроковете за изпълнение на СРР за всеки обект се определят с възлагателния протокол, подписан по реда на раздел І, т.3.

**3.** Дата на завършване на съответния обект е датата, на която обектът е предаден от ИЗПЪЛНИТЕЛЯ и приет от ВЪЗЛОЖИТЕЛЯ с двустранно подписан протокол от страните.

**4.** При спиране на СРР вследствие на непреодолима сила договорените срокове се увеличават със срока на спирането.

**5.** При спиране на строителството по нареждане на общински или държавен орган, сроковете за завършване и предаване на СРР се удължават, ако ИЗПЪЛНИТЕЛЯТ няма вина за спирането.

**6.** Ако непреодолимата сила, съответно спирането по предходната алинея, продължи повече от 30 дни и няма признаци за скорошното й преустановяване, ВЪЗЛОЖИТЕЛЯТ може да прекрати договора, като писмено уведоми ИЗПЪЛНИТЕЛЯ.

**7.** При завършване на обекта ИЗПЪЛНИТЕЛЯТ отправя до ВЪЗЛОЖИТЕЛЯ писмена покана да направи оглед и да приеме подобекта.

**8.** Приемането на обекта се извършва с подписването на отделен двустранен констативен протокол за приемане.

**9.**ВЪЗЛОЖИТЕЛЯТ има право да откаже да приеме отделни видове работи, ако открие съществени недостатъци. Недостатъците се отстраняват от ИЗПЪЛНИТЕЛЯ за негова сметка.

**V. ГАРАНЦИОННИ УСЛОВИЯ**

**1.** Гаранционните срокове за изпълнените СРР са съгласно Наредба № 2 от 31 юли 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

**2.**Гаранционните срокове започват да текат от датата на приемането на обекта от ВЪЗЛОЖИТЕЛЯ.

**3.** Всички дефекти, възникнали в рамките на гаранционните срокове се констатират с протокол, съставен и подписан от представители на ВЪЗЛОЖИТЕЛЯ. Този протокол незабавно се изпраща на ИЗПЪЛНИТЕЛЯ.

**4.** ИЗПЪЛНИТЕЛЯТ се задължава да отстрани за своя сметка появилите се дефекти в гаранционния срок като е длъжен да започне работа за отстраняване на дефектите не по-късно от 7 дни след получаване на известието и приключи отстраняването на дефектите в минималния технологично необходим срок, съгласуван с ВЪЗЛОЖИТЕЛЯ.

**5.** Гаранционните срокове не текат и се удължават с времето, през което строежът е имал проявен дефект, до неговото отстраняване.

**VІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**1.** ВЪЗЛОЖИТЕЛЯТима право:

1.1. Да изисква информация за хода на изпълнението на предмета на договора;

1.2. Да контролира изпълнението на договора относно качеството на видовете ремонтни дейности, влаганите материали, спазване правилата за безопасна работа и да проверява годността и безопасността на съоръженията. Указанията на ВЪЗЛОЖИТЕЛЯ в изпълнение на това му правомощие са задължителни за ИЗПЪЛНИТЕЛЯ, доколкото не пречат на неговата самостоятелност и не излизат извън рамките на възложената работа с този договор.

1.3. Да прави възражения и да дава указания по изпълнението на работите по предмета на договора в случай на неточно или забавено изпълнение. Когато ИЗПЪЛНИТЕЛЯТ се е отклонил от изпълнението на СРР или работата му е с недостатъци, ВЪЗЛОЖИТЕЛЯТ има право да откаже нейното приемане и заплащането на част или на цялото възнаграждение, докато ИЗПЪЛНИТЕЛЯТ не изпълни своите задължения.

1.4.При констатиране на некачествено изпълнени работи, да изисква същите да бъдат отстранени или поправени за сметка на ИЗПЪЛНИТЕЛЯ.

1.5. При констатиране на недостатъци, които не е открил по време на изпълнение на СРР и е констатирал в течение на оферираните от ИЗПЪЛНИТЕЛЯ гаранционни срокове, да поиска от него да ги поправи, без да дължи на същия заплащане за това.

**2.** ВЪЗЛОЖИТЕЛЯТ е длъжен:

2.1. Да заплати на ИЗПЪЛНИТЕЛЯ дължимото възнаграждение в размера, сроковете и при условията, предвидени в настоящия договор.

2.2. Да осигури достъп на ИЗПЪЛНИТЕЛЯ до строителната площадка и да му оказва необходимото съдействие за изпълнение на възложените СРР.

2.3. Да предаде на ИЗПЪЛНИТЕЛЯ строителната площадка за започване на СРР с протокол за откриване на строителна площадка съгласно Наредба № 3 от 2003г. за съставяне на актове и протоколи по време на строителството.

2.4. Да определи свой представител, който да има правата и задълженията да го представлява пред ИЗПЪЛНИТЕЛЯ по изпълнението на договора;

2.5. Да определи комисия за приемане на извършените СРР за всеки побект след писмено искане на ИЗПЪЛНИТЕЛЯ.

**VІІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

1. ИЗПЪЛНИТЕЛЯТ има право:

1.1. Да иска от ВЪЗЛОЖИТЕЛЯ необходимото съдействие за изпълнение на работата.

1.2. Да иска от ВЪЗЛОЖИТЕЛЯ приемане на работата.

1.3. Да иска плащане на договореното възнаграждение за приетите СРР.

2.ИЗПЪЛНИТЕЛЯТ се задължава:

2.1.Да изпълни договорените СРР качествено и в договорения срок, в съответствие с поетите ангажименти по условията и изискванията на документацията на проведената процедура, с представената оферта, при стриктното спазване на техническите стандарти и действащите нормативни изисквания за строителството в Република България.

2.2. Да осигури квалифициран персонал по различни специалности, техническо оборудване и транспортни средства за изпълнение на СРР;

2.3. Да спазва всички действащи технически нормативи, стандарти, инструкции и правила за безопасност на труда и да осигури за своя сметка обезопасяване на обекта.

2.4. Да определи упълномощен свой представител, който да има правата и задълженията да го представлява пред ВЪЗЛОЖИТЕЛЯ, включително за съставяне и подписване на нормативно определената документацията в хода на изпълнение на СРР.

2.5.Да осигурява достъп до обекта на съответните контролни органи и на представителите на ВЪЗЛОЖИТЕЛЯ за осъществяване на ефективен контрол при извършване на СРР.

2.6.Да уведомява периодично ВЪЗЛОЖИТЕЛЯ за хода на изпълнението на отделните видове ремонтни работи, като осигури възможност на упълномощените представители на ВЪЗЛОЖИТЕЛЯ да упражняват контрол върху изпълнението на възложената работа.

2.7.Да осигури изискващите се здравословни и безопасни условия на труд при изпълнение на възложените строително-ремонтни работи. Щетите, настъпили в резултат от неспазване на това задължение, са изцяло за сметка на ИЗПЪЛНИТЕЛЯ.

2.8.Да участвува в съставянето на всички актове и протоколи съгласно Наредба № 3 от 2003 г. за съставяне на актове и протоколи по време на строителството*.*

2.9. Да уведомява ВЪЗЛОЖИТЕЛЯ за завършени СРР, подлежащи на закриване и чието количество и качество не могат да бъдат констатирани по-късно.

2.10. Да поддържа валидни застрахователни полици, съгласно изискванията на Наредбата за условията и реда за задължително застраховане в проектирането и строителството.

2.11.Да отстрани за своя сметка всички недостатъци, открити при приемането на обекта, както и дефекти, появили се в гаранционните срокове.

2.12. Да не допуска повреди и разрушения извън границите на обекта при осъществяване на действия по изпълнение на договора, а при причиняване на вреди следва да възстанови същите за своя сметка.

2.13. Преди приемане на завършения подобект от страна на ВЪЗЛОЖИТЕЛЯ да почисти и отстрани от обектите излишните материали, отпадъци, механизация и и др.;

2.14. Да предаде изработеното на ВЪЗЛОЖИТЕЛЯ, като до приемането му полага грижата на добър стопанин за запазването му;

**3.**ИЗПЪЛНИТЕЛЯТ носи пълна отговорност за безопасността на работниците и други лица, при изпълнение на всички видове работи и дейности на обекта съгласно действащите норми.

**VІІ.а. ПОДИЗПЪЛНЕНИЕ**

***(Разделът се вписва в договора, ако при изпълнението ще участва подизпълнител)***

**1.** ИЗПЪЛНИТЕЛЯТе длъжен да сключи договор за подизпълнение, когато е обявил в офертата си, че при изпълнението ще участва подизпълнител. В договора за подизпълнение следва да е предвидена забрана за превъзлагане на възложени с договора за подизпълнение дейности.

**2.** В срок от три дни от сключването на договор за подизпълнение, както и на допълнително споразумение за замяна на посочен в офертата подизпълнител, ИЗПЪЛНИТЕЛЯТ е длъжен да изпрати на ВЪЗЛОЖИТЕЛЯ копие на договора/допълнителното споразумение, заедно с доказателства, че са изпълнени условията на чл. 66, ал. 2 или ал. 11 от ЗОП.

**3.** След сключване на договора и най-късно до 3 (три) дни преди започване на изпълнението му, ИЗПЪЛНИТЕЛЯТ е длъжен да уведоми ВЪЗЛОЖИТЕЛЯ за името, данните за контакт и представителите на подизпълнителя, посочен в офертата. ИЗПЪЛНИТЕЛЯТ уведомява възложителя за всякакви промени в предоставената информация в хода на изпълнението на поръчката*.*

**4.** ИЗПЪЛНИТЕЛЯТ носи пълна отговорност за действията и/или бездействията на подизпълнителя си, като участието му при изпълнението на поръчката не изменя или намалява задълженията на ИЗПЪЛНИТЕЛЯ, съгласно настоящия договор.

**5.** В отношенията си с подизпълнителя, ИЗПЪЛНИТЕЛЯТ е длъжен да предвиди гаранции, че:

5.1. приложимите клаузи на настоящия договор са задължителни и за подизпълнителя/ите;

5.2. действията на подизпълнителя няма да доведат пряко или косвено до неизпълнение на договора, за което ИЗПЪЛНИТЕЛЯТ да иска освобождаването си от отговорност;

5.3. при осъществяване на контролните си функции, ВЪЗЛОЖИТЕЛЯТ и/или друг компетентен орган, ще могат без ограничения да извършват проверка на дейността и документацията на подизпълнителя;

**6.** Когато изпълнената от подизпълнителя част от поръчката може да бъде предадена като самостоятелен обект на ИЗПЪЛНИТЕЛЯ или директно на ВЪЗЛОЖИТЕЛЯ, възнаграждението за тази част се заплаща от ВЪЗЛОЖИТЕЛЯ на подизпълнителя, при условията на настоящия договор.

**7.** В случая по предходната алинея, ИЗПЪЛНИТЕЛЯТ се задължава да представи на ВЪЗЛОЖИТЕЛЯ отправено от подизпълнителя искане за плащане, придружено със становище дали оспорва неговата основателност изцяло или в някоя негова част.

**8.** ВЪЗЛОЖИТЕЛЯТ отказва плащане към подизпълнител, когато искането за плащане е оспорено от ИЗПЪЛНИТЕЛЯ, до отстраняването на причините за отказа. В този случай, няма да се счита, че ВЪЗЛОЖИТЕЛЯТ е в забава на плащането.

**VІІІ. ГАРАНЦИЯ ЗА ИЗПЪЛНЕНИЕ**

**1.** При подписване на договора ИЗПЪЛНИТЕЛЯТ представя гаранция за изпълнение на задълженията си по него, възлизаща на 3 % (три процента) от максималната допустима стойност на СРР без ДДС в размер на 7500 (седем хиляди и петстотин) лева и обезпечава изпълнението на възложените дейности със срок на валидност 30 дни след приключване на договора.

**2.** При възлагане на СРР за конкретен обект, ИЗПЪЛНИТЕЛЯТ представя преди подписване на възлагателния протокол гаранция за качествено изпълнение на възложените СРР в размер на 2 % (два процента) от стойността на възложените СРР без ДДС и обезпечава изпълнението на задълженията в гаранционните срокове, със срок на валидност 30 дни след изтичане на гаранционния срок.

**3.** Разходите по откриването и обслужването на гаранцията, с която се обезпечава изпълнението на договора, представена под формата на банкова гаранция или застраховка, са за сметка на ИЗПЪЛНИТЕЛЯ и не засягат размера на гаранцията, от който ВЪЗЛОЖИТЕЛЯТ би се удовлетворил.

**4.** При качествено, точно и съобразено с клаузите на настоящия договор изпълнение на СРР, ВЪЗЛОЖИТЕЛЯТ освобождава внесената гаранцията в размер 3 % (три процента) от стойността на договора без ДДС в срок от 30 дни след приключване на договора и приемането на последния подобект от предмета на договора, освен ако ВЪЗЛОЖИТЕЛЯТ е усвоил същата или част от нея, преди приключване на договора, по причина на неизпълнение от страна на ИЗПЪЛНИТЕЛЯ на някое от задълженията му.

**5.** Останалата част от внесената гаранция в размер на 2 (два) % от стойността на на възложените СРР без ДДС се освобождава в срок до 30 дни след изтичане на най-дългия гаранционен срок за изпълнените СРР.

**6.**  Гаранция, представена под формата на парична сума, се освобождава чрез превеждане на съответната сума по банкова сметка на ИЗПЪЛНИТЕЛЯ.

**7.**Гаранцията за изпълнение, представена под формата на банкова гаранция или застраховка, се освобождава чрез предаване на оригинала на документа за учредяването й на ИЗПЪЛНИТЕЛЯ.

**ІХ. ОТГОВОРНОСТ ПРИ НЕИЗПЪЛНЕНИЕ.**

**1.** При забавяне в плащанията ВЪЗЛОЖИТЕЛЯТ дължи неустойка в размер на законната лихва.

**2.**При виновно забавено изпълнение на СРР, ИЗПЪЛНИТЕЛЯТ дължи неустойка в размер на 0,5 % за всеки просрочен ден върху стойността за всеки подобект, но не повече от 10 % от общата стойност на договора. Изплащането на неустойка не освобождава ИЗПЪЛНИТЕЛЯ от изпълнение на задълженията му.

**3.** При виновно некачествено изпълнение на СРР, освен задължението за отстраняване на дефектите, ИЗПЪЛНИТЕЛЯТ дължи и неустойка в размер на 5 % от стойността на некачествено извършените СРР.

**4.** Ако недостатъците, констатирани в гаранционните срокове не бъдат отстранени в определения срок, ИЗПЪЛНИТЕЛЯТ дължи неустойката по предходната алинея.

**5.**При отказ да отстрани появилите се дефекти в рамките на гаранционния срок, ИЗПЪЛНИТЕЛЯТ дължи на ВЪЗЛОЖИТЕЛЯ направените разходи по отстраняването им, доказани с финансово-счетоводни документи.

**6.** При пълно неизпълнение на задълженията от страна на ИЗПЪЛНИТЕЛЯ, същият дължи на ВЪЗЛОЖИТЕЛЯ неустойка в размер на 20% от общата стойност на поръчката. Неустойката се заплаща от ИЗПЪЛНИТЕЛЯ в 5 дневен срок, считано от датата на получаване на покана за доброволно изпълнение от страна на ВЪЗЛОЖИТЕЛЯ.

**7.** ВЪЗЛОЖИТЕЛЯТ има право да се удовлетвори за всяка дължима по този договор неустойка чрез удържането й от гаранцията за изпълнение, като уведоми писмено ИЗПЪЛНИТЕЛЯ за това.

**8.** В случай, че представената гаранция не е достатъчна да покрие размера на начислените неустойки, ВЪЗЛОЖИТЕЛЯТ предявява искане за доброволно плащане на горницата пред ИЗПЪЛНИТЕЛЯили удържа начислената сума от стойността на дължимо плащане по договора.

**9.** Плащането на дължимите неустойки не ограничава правото на ВЪЗЛОЖИТЕЛЯ да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**Х. ПРЕКРАТЯВАНЕ НА ДОГОВОРА**

**1.** Действието на този договор се прекратява:

1.1. с изтичане на срока на договора

1.2. предсрочно, въз основа на едностранно писмено уведомление без предизвестие - с извършване и приемане на СРР на обща стойност от 300 000 лева без ДДС;

1.3. по взаимно писмено съгласие между страните;

1.4. едностранноот ВЪЗЛОЖИТЕЛЯ след изпращане на десетдневно писмено предизвестие, в случай, че:

а) се констатират съществени отклонения от офертата, допуснати от ИЗПЪЛНИТЕЛЯ;

б) при грубо неизпълнение от страна на ИЗПЪЛНИТЕЛЯ на други негови задълженияпо договора;

**2.** ВЪЗЛОЖИТЕЛЯТ може по всяко време до завършване и предаване на СРР да прекрати договора, ако в резултат на обстоятелства, възникнали след сключването му, не е в състояние да изпълни своите задължения. В този случай той е длъжен да заплати на ИЗПЪЛНИТЕЛЯ стойността на извършените до момента на прекратяването СРР.

**3.** ВЪЗЛОЖИТЕЛЯТ може по всяко време да прекрати договора с едностранно писмено 30 дневно предизвестие, отправено до ИЗПЪЛНИТЕЛЯ. В този случай той е длъжен да заплати на ИЗПЪЛНИТЕЛЯ стойността на извършените до момента на прекратяването СРР.

**4.** При писмено уведомяване за прекратяване на договора, ИЗПЪЛНИТЕЛЯТ е длъжен да прекрати незабавно всякакво изпълнение, да обезопаси обекта, след което да го напусне в разумно кратки срокове.

**XІ. ЗАКЛЮЧИТЕЛНИ РАЗПОРЕДБИ**

**1.** Настоящият договор не може да бъде изменян или допълван от страните, освен при условията на чл.116 от Закона за обществените поръчки.

**2.** Всички уведомления между страните във връзка с този договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**3.** За целите на този договор данните и лицата за контакт на страните са, както следва:

За ВЪЗЛОЖИТЕЛЯ: Адрес за кореспонденция: гр. София, ул. „Здраве“ № 2

Тел.: 02 9172382 Факс: 02 9520305 e-mail: sbalag.maichindom@abv.bg

Лице за контакт: Любомир Пенев

За **ИЗПЪЛНИТЕЛЯ**: Адрес за кореспонденция: ………………….

Тел.: ………......…. Факс: ………………… e-mail: …………………………

Лице за контакт: ………………………………………….

**4.** За дата на уведомлението се счита:

1. датата на предаването – при лично предаване на уведомлението;

2. датата на получаване на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на получаване – при изпращане по електронна поща.

**5.** Всяка кореспонденция между страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната страна е длъжна да уведоми другата в писмен вид в срок до 7 (седем) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**6.**При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, органите на управление и представителство на ИЗПЪЛНИТЕЛЯ**,** същият се задължава да уведоми ВЪЗЛОЖИТЕЛЯ за промяната в срок до 7 (седем) дни от вписването ѝ в съответния регистър.

**7.** Никоя от страните няма право да прехвърля никое от правата и задълженията, произтичащи от този договор, без съгласието на другата страна. Паричните вземания по договора могат да бъдат прехвърляни или залагани съгласно приложимото право.

**8.** Този договор може да бъде изменян само с допълнителни споразумения, изготвени в писмена форма и подписани от двете страни, в съответствие с изискванията и ограниченията на ЗОП.

**9.1.** Страните не отговарят за неизпълнение на задължение по този договор, когато невъзможността за изпълнение се дължи на непреодолима сила.

**9.2.** За целите на този договор, „непреодолима сила“ има значението на това понятие по смисъла на чл. 306, ал. 2 от Търговския закон.

**9.3.** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна в срок до 3 (три) дни от настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение и очакваното времетраене на неизпълнението.

**9.4.** Докато трае непреодолимата сила, изпълнението на задължението се спира. Засегнатата страна е длъжна, след съгласуване с насрещната страна, да продължи да изпълнява тази част от задълженията си, които не са възпрепятствани от непреодолимата сила.

**9.5.** Не може да се позовава на непреодолима сила страна:

1. която е била в забава или друго неизпълнение преди настъпването на непреодолима сила;

2. която не е информирала другата страна за настъпването на непреодолима сила; или

3. чиято небрежност или умишлени действия или бездействия са довели до невъзможност за изпълнение на договора.

**10.** В случай, че някоя от клаузите на този договор е недействителна или неприложима, това не засяга останалите клаузи. Недействителната или неприложима клауза се замества от повелителна правна норма, ако има такава.

**11.** Всички спорове, породени от този договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в договора или приспособяването му към нововъзникнали обстоятелства, ще се уреждат между страните чрез преговори, а при непостигане на съгласие – спорът ще се отнася за решаване от компетентния български съд по реда на ГПК.

**12.** За неуредените в този договор въпроси се прилагат разпоредбите на Закона за обществените поръчки и останалите действащи към момента на сключване и изпълнение на договора норми на търговското и гражданското законодателство на Република България.

**13.** Този договор е изготвен и подписан в три еднообразни екземпляра – два за ВЪЗЛОЖИТЕЛЯ и един за ИЗПЪЛНИТЕЛЯ.

Неразделна част от настоящия договор са следните приложения:

**Приложение № 1** – Предложение за изпълнение на поръчката

**Приложение № 2** – Ценово предложение за изпълнение на поръчката

**ВЪЗЛОЖИТЕЛ ИЗПЪЛНИТЕЛ**

**Изпълнителен директор: Управител:**

**(проф. д-р Иван Костов, д.м.н.) (…………………….)**

**Главен счетоводител:**

**(Мая Гьошева)**